प्राची का मार्च अंक प्राप्त हुआ. इस पत्रिका का सामग्री चयन एवं संयोजन कमाल का है. इसमें कहानी, लघुकथा, लेख, कविता, गीत-गजल सभी के लिए स्थान देकर आपने पाठकों को एक ही जगह बांध लिया है. इस अंक में आपका संपादकीय हमेशा की तरह दो टूक और सामयिक है. आपकी यह बात शत-प्रतिशत सही है कि हमारी कथनी-करनी में जमीन-आसमान का अंतर है, 'वसुधैव कुटुम्बकम्' का घोष करने वाले अपने ही धर्म के अनुयायियों के साथ ऊंच-नीच, जाति-पांत एवं छुआछूत का भेदभाव करते हैं. इस मर्ज का आज तक कोई इलाज नहीं हो सका है.